**CONTRACT DE PRESTĂRI SERVICII**

**Nr. ......... din .........**

**Partile contractante:**

**I. BIBLIOTECA METROPOLITANA BUCURESTI** in calitate de autoritate contractanta, cu sediul in Bucuresti, str. Tache Ionescu nr. 4, sector 1, cont IBAN deschis la Trezoreria sectorului 1 a Municipiului Bucuresti – RO21TREZ24A670302200109X, CUI – 4505405, reprezentata prin dna. Director (Manager) Ramona Ioana Mezei, in calitate de **Achizitor**, pe de o parte,

şi

**II. DINAMIC MANAGEMENT CONSULTING SRL** cu sediul în Bd. Unirii  Nr. 71,  Bl. G2C,  Sc. 1 Ap 19,  Sector 3 , Bucuresti, cont IBAN deschis la Trezoreria sectorului 3 a Municipiului Bucuresti - RO16TREZ7035069XXX017927 număr de înmatriculare în Registrul Comerţului J40/5184 din 19.05.2010, CUI 26951905, reprezentată prin Dl. Dinu Alexandru având funcţia de **Administrator,** în calitate de **Prestator**, pe de altă parte.

au convenit urmatoarele:

**1. Definiţii**

1.1 În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi Prestator** (operatorul economic) - părţile contractante, aşa cum sunt acestea numite în prezentul contract;
3. **preţul contractului** - preţul plătibil Prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **zi** - zi calendaristică; **an** - 365 de zile. In situaţia in care termenul se împlineşte intr-o zi nelucrătoare, termenul se prelungeşte până în prima zi lucrătoare.
7. **ordin de începere** - document elaborat de către achizitor şi transmis către Prestator prin intermediul căruia se confirmă demararea activităţilor contractului.
8. **ordin administrativ** - orice instrucţiune sau dispoziţie emisă de achizitor, către Prestator privind prestarea serviciilor;
9. **act adiţional** - document prin care se pot modifica termenii şi condiţiile contractului de prestări servicii
10. **Proces-verbal** de predare/primire sau Proces-verbal de recepţie - documentul întocmit de Prestator/Achizitor, redactat în doua exemplare, ambele semnate de către reprezentanţii Părţilor, în care sunt consemnate tipul, cantitatea şi calitatea şi serviciilor prestate de către Prestator;
11. **conflict de interese** - înseamnă orice eveniment influenţând capacitatea Prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul Prestatorului;
12. **daune-interese** - compensări sau despăgubiri băneşti pe care o parte le poate cere celeilalte părţi, pentru repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale;
13. **penalitate** - despăgubire bănească sau în orice altă valoare patrimonială cuantificată, pe care partea în culpă urmează să o plătească celeilalte părţi, conform legii sau contractului, în caz de neexecutare sau executare necorespunzătoare a clauzelor contractuale;

2. **Interpretare**

2.1În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

2.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3. Obiectul principal al contractului:

3.1. Prestatorul se obligă să presteze Servicii in vederea accesului la serverele virtuale care asigură domeniul bmb.ro, serverul de mail mail.bibmet.ro, site-ul Bibliotecii Metropolitane Bucuresti bibmet.ro, serverul Active Directory și platforma Wiki wiki.bibmet.ro.

3.2. Prestatorul va presta serviciile în perioada 01.07.2021-31.07.2021, în conformitate cu obligaţiile asumate prin prezentul contract.

3.3. Achizitorul se obligă să plătească preţul convenit în prezentul contract pentru serviciile prestate. Plăţile se vor face pe baza facturii si a documentelor care dovedesc receptia cantitativa si calitativa a serviciilor.

**4. Preţul contractului**

4.1 Preţul convenit pentru îndeplinirea contractului, plătibil Prestatorului de către Achizitor, pentru perioada 01.07.2021-31.07.2021 este **350 lei/luna lei** fara TVA, TVA 66,50 lei /luna,respectiv **416,50lei cu TVA.**

4.2. Plata va fi făcută în lei si se va face in termen de 120 zile de la receptia facturii de la Prestator. Facturile vor fi intocmite si insotite la plata de PROCES-VERBAL lunar de recepţie a serviciilor prestate conform prezentului contract de servicii .

**5. Durata contractului**

5.1. Durata prezentului contract este 01.07.2021-31.07.2021

5.2. Prezentul contract începe se produca efecte de la data semnării lui de către ambele părţi.

6. **Executarea contractului**

6.1. Executarea contractului începe de la data semnării lui de către ambele părţi.

**7.Documentele contractului**

7.1. Documentele contractului sunt:

Anexa 1 – Documente aferente receptiei (PV receptie).

Anexa 2- Oferta

# 8. Politica de Utilizare a Serviciilor Furnizorului

##  8.1 Beneficiarul este obligat sa nu utilizeze si sa ia toate masurile necesare pentru a nu permite utilizarea Retelei si Serviciilor Furnizorului in scopuri ilegale conform legislatiei romane in vigoare sau intr-o maniera care violeaza interesele si morala publica, sau in scopul prejudicierii, in orice mod, a unor terte persoane, fizice sau juridice, din tara sau din strainatate, prin diferite modalitati si in special prin:

## expedierea de mesaje cu intentia de a hartui, ameninta, insulta, calomnia sau de a deranja in orice alt mod destinatarul, inclusiv prin atac la morala;

## distribuirea de materiale prin incalcarea drepturilor de proprietate intelectuala sau a dreptului la intimitate sau a altor drepturi personale ale unor terte persoane;

## distribuirea serviciului neautorizata de Furnizor unor terti;

## orice alte actiuni care aduc prejudicii Furnizorului, altor utilizatori sau pot angaja raspunderea penala si/sau civila a Furnizorului sau a oricarui angajat al sau.

## 8.2 Beneficiarului ii este interzis sa incerce sa acceseze servicii, informatii, site-uri, sisteme sau retele informatice pe care nu are dreptul sa le acceseze, precum si sa incerce sa identifice vulnerabilitatile unui astfel de sistem, retea sau serviciu.

## 8.3 Beneficiarul este obligat sa nu prejudicieze si sa nu incerce, utilizand serviciul, prejudicierea Furnizorului sau a unor terte persoane, prin deteriorarea sistemului informatic al acestora.

## 8.4 Beneficiarul ii este interzis sa transmita IP flood, in scopul incarcarii retelei destinatie si/sau a calculatoarelor destinatie, determinand astfel o functionare necorespunzatoare a acestora, si de asemenea, utilizarea oricarei alte metode de supraincarcare a sistemului informatic al destinatarului.

## 8.5 Beneficiarului ii este interzisa utilizarea pentru propria retea a unor alte adrese de IP decat cele care i-au fost alocate de Furnizor.

## 8.6 Beneficiarul ii este interzis sa utilizeze si sa permita utilizarea abuziva a retelei Furnizorului, prin transmiterea in retea de:

## spam - posta electronica nesolicitata de destinatari, avand continut comercial sau nu;

## mesaje despre care cunoaste ca au atasati virusi, worm, cal troian sau orice alta componenta de natura sa produca defectiuni in sistemul destinatarului;

## beneficiarului ii este interzis sa expedieze si sa permita expedierea, prin intermediul retelei Furnizorului, de mesaje avand antetul (header-ul) contrafacut (anonime sau sub identitatea unui alt utilizator).

## 8.7 In cazul in care Furnizorul considera ca Beneficiarul a incalcat vreo prevedere a prezentei Politici de Utilizare a Serviciilor, il va notifica pe acesta, in scris, somandu-l sa inceteze respectiva incalcare putand, dupa cum va considera de cuviinta sa suspende temporar serviciile furnizate si/sau sa elimine si sa blocheze accesul la informatiile si/sau activitatile necontractuale si/sau ilegale desfasurate de Beneficiar, pana ce Beneficiarul accepta in scris sa se abtina de la orice alte incalcari viitoare ale acestor prevederi. In cazul in care Furnizorul va socoti necesar, va putea sa suspende sau sa intrerupa imediat serviciile furnizate catre un asemenea Beneficiar fara a-i mai expedia o notificare scrisa prealabila. In cazul in care Beneficiarul a savarsit o a doua incalcare a oricarei prevederi din prezenta Politica de Utilizare a Serviciilor va fi supus unei suspendari sau intreruperi imediate a serviciilor furnizate, fara vreo notificare prealabila si Furnizorul poate intreprinde orice actiuni pe care le socoteste potrivite in imprejurarile date in vederea eliminarii sau preintampinarii unei asemenea incalcari. Furnizorul nu va fi raspunzator pentru niciun fel de pagube de orice natura suferite de Beneficiar sau orice terta parte, care rezulta in totalitate sau in parte din exercitarea de catre Furnizor a drepturilor sale in baza acestor politici.

## 8.8 De asemenea, Furnizorul va putea sesiza organelor competente savarsirea oricarei fapte de incalcare a obligatiilor Beneficiarului privind Politica de Utilizare a Serviciilor care angajeaza raspunderea juridica a acestuia. Furnizorul va colabora cu organele competente, la cererea acestora, in limitele prevederilor legale.

**9. Obligaţiile prestatorului**

9.1 Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat, pe care are obligatia sa le mentioneze intr-un proces verbal de receptie a serviciilor prestate, recunoscut de Achizitor, prealabil facturii. Procesul verbal de receptie a serviciilor va cuprinde obligatoriu garantia acordata serviciilor, reparatiilor si materialelor folosite in procesul prestarii serviciilor, unde este cazul. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.

9.2 Prestatorul este pe deplin responsabil pentru prestarea serviciilor, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3 Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

9.4 Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

9.6. Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă şi abolirea muncii minorilor.

9.5 Prestatorul va respecta şi se va supune tuturor legilor şi reglementărilor în vigoare in Romania şi se va asigura că si personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcari ale prevederilor în vigoare de către Prestator, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

**10. Obligaţiile achizitorului**

10.1 Achizitorul se obligă să plătească preţul către prestator în termen de 120 de zile de la inregistrarea facturii de către acesta.

10.2 Dacă achizitorul nu onorează facturile în termen de 30 zile de la expirarea perioadei convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 1 zi de la confirmarea platii .

10.3 Achizitorul se obligă să pună la dispoziţia prestatorului orice facilităţi şi/sau informaţii pe care le consideră necesare îndeplinirii contractului.

**11. Sancţiuni pentru neîndeplinirea culpabilă a obligaţiilor**

11.1 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,1% din preţul contractului pentru fiecare zi de întârziere până la îndeplinirea efectivă a obligaţiilor.

11.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de întârziere, până la îndeplinirea efectivă a obligaţiilor.

11.3 Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nici o altă procedură judiciară sau extrajudiciară. Prezentul act are caracter de pact comisoriu de grad IV îşi produce efectele de la data scadenţei obligaţiilor neefectuate.

11.4 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, de la deschiderea falimentului împotriva acestuia în condiţiile Legii nr. 85/2006 privind procedura insolvenţei, cu modificările şi completările ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

**12. Ajustarea preţului contractului**

12.1 Preţul contractului este ferm şi nu se ajustează.

12.2 În cazul posibilei prelungiri a contractului, preţul plătit prestatorului lunar nu se va modifica.

**13. Amendamente**

13.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

13.2 Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări legislative.

**14. Forţa majoră**

14.1 Forţa majoră este constatată de o autoritate competentă.

14.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

14.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

14.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

14.5 Nu va reprezenta o încălcare a obligaţiilor din Contractul de Servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de Servicii de către părţi.

14.6 Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract de Servicii este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către Prestator pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

14.7 Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale Achizitorului, Prestatorul va continua îndeplinirea obligaţiilor sale în baza Contractului de Servicii în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră. Prestatorul nu va utiliza asemenea mijloace alternative decât în urma instrucţiunilor în acest sens ale Achizitorului.

**15. Soluţionarea litigiilor**

15.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

15.2 Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

**16. Limba care guvernează contractul**

Limba care guvernează contractul este limba română.

**17. Comunicări**

17.1 Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.

17.2 Comunicările între părţi se pot face prin poştă, fax sau e-mail cu condiţia confirmării primirii comunicării.

**18. Legea aplicabilă contractului**

18.1 Contractul va fi interpretat conform legilor din România.

18.2 Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

Părţile au înteles să încheie azi ......................... prezentul contract în doua exemplare, câte unul pentru fiecare parte.

**Achizitor,** **Prestator**

**BIBLIOTECA METROPOLITANA BUCURESTI DINAMIC MANAGEMENT**

**Manager (Director general) CONSULTING SRL**

**Ramona Ioana Mezei Dinu Alexandru**

 **Viza CFPP,**

**Gabriela Constantinescu**

**Viza Juridica,**

**Avocat Marcela Marinescu**